OpenLLM-France/wikimedia huggingface dataset:
# Iwaki (Fukushima)

Iwaki (japonieraz: 青森市, Iwaki-shi) Japoniako Tōhoku eskualdean dagoen Fukushima prefeturako hiri handiena da baina ez da hiriburua. 2014ko erroldaren arabera 326.303 biztanle ditu.

## Historia

708an asentamendu bat sortu zuten iparraldeko Emishi herrialdearen balizko inbasioari aurre egiteko. XI mendean Iwaki leinuak populatu zuen lurraldea.
1532an Kidogawako borroka izan zen bertan eta 1600an Sekigaharako Gudua galdu ondoren Tokugawa Ieyasuk Iwaki leinua kanporatu eta Torii Tadamasa ezarri zuen agintean. 1603n Iwakitaira gaztelua eraikitzen hasi zen. Hurrengo urteetan ordea hainbat domeinutan banatua izan zen, Kobuta (1622), Izumi (1634), Tanagura (1634) eta Yunagaya (1670).
1871ean han sistema deuseztu eta 1876an Fukushima prefeturaren barnean ezarri zuten Iwaki. 1897an Honshu uharteko ikatz meategi handiena eta Tokiotik gertuen zegoena ustiatzen hastearekin batera Iwaki hiri industriala bihurtu zen. Bigarren Mundu Gerraren ondoren ordea ikatza agortu egin zen.
Gaur egungo udalerria 1966an eratu zen hamalau herrik bat egiterakoan eta Taira herrian ezarri zuten udaletxea.

## Geografia

Tōhoku eskualdearen hegoaldean kokaturik dago, Ibaraki prefeturarekin mugan. Prefeturako hiri handiena da azaleraz eta biztanleriaz, eta udalerriak 60 kilometrotako kosta lerroa dauka. Kuroshio eta Oyashio itsaslasterren arteko talkari esker arrantza oso aberatsa da. Ekialdean Ozeano Barea dauka eta mendebaldean mendi eta basoak.

## Ekonomia

Tōhoku eskualde osoan dagoen hiri industrial garrantzitsuena da. Manufakturak, zurgintza eta industria kimikoak dira nagusi. Nekazaritza eta arrantzak ere pisu handia du hiriaren ekonomian.

## Ondasun nabarmenak

* Shiramizu Amidadō tenplua.
* Onahama kaialdea.
* Spa Resort Hawaiians.
* Aquamarine Fukushima akuariuma.
* Iwaki marine dorrea.
* Hondartzak.

## Hiri senidetuak

* Fushun (Txina) (1982)
* Townsville (Australia) (1991)

## Kanpo estekak

* (Japonieraz) Iwaki hiriko webgune ofiziala
* Datuak: Q274384
* Multimedia: Iwaki, Fukushima / Q274384
# Iwakuniko gaztelua

Iwakuniko gaztelua (japonieraz: 岩国城, Itamijō) Japoniako Iwakuni hirian kokatuta dagoen gaztelu japoniar bat da.

## Historia

Kikkawa Hiroie jauntxoak 1601 eta 1608 artean eraiki zuen Shiroyama mendiaren gainean. Mori leinuko shogunaren menpeko jauntxoa zen. 1615ean Tokugawa shogunerriak eskuratu eta eraitsi egin zuen. 1673an Kintai zubia eraiki zen.
Kikkawa jaunak eraitsitako gaztekluaren zati zaharrean eraiki zuen bere egoitza berria eta handik gobernatu zuen bere lurraldea.
Gaztelua 1962an berreraiki zen.

## Iruditegia

* Shiroyama mendia.
* Kintai zubia.

## Kanpo estekak

* Datuak: Q1156906
* Multimedia: Iwakuni Castle / Q1156906
# Iván Sánchez

Iván Sánchez Díez (Gasteiz, 1975eko otsailaren 27a - ) euskal atleta ohia da, distantzia luzeetan aditua. 2005ean utzi zuen profesional moduan korrika egiteari.

## Markarik onenak

| Modalitatea | Emaitza | Lekua | Data |
| 5.000 metro: | 13:48'18" | Xixon | 2002ko ekainaren 22a |
| 10.000 metro: | 29:06'26" | Barakaldo | 2002ko uztailaren 13a |
| Erdi Maratoia: | 1.03:31' | South Shields | 1998ko urriaren 4a |
| Maratoia: | 2.19:28' | Gasteiz | 2003 |

## Ibilbidea

Zortzi aldiz krossean (6 luzean eta 2 laburrean) Euskadiko Txapelduna izateaz gain, hona hemen bere emaitzak txapelketa ofizialetan:
| Urtea | Txapelketa | Lekua | Postua | Emaitza | Froga |
| 2000 | Munduko Erdi maratoieko Txapelketa | Veracruz (Mexiko) | 45.a | 1.08:36' | Erdi Maratoia |
| 2002 | Munduko Kross Txapelketa | Dublin (Irlandako Errepublika) | 50.a | 37:10 | Distantzia luzea |
| 2003 | Munduko Erdi maratoieko Txapelketa | Vilamoura (Portugal) | 45.a | 1.05:20' | Erdi Maratoia |

## Kanpo loturak

* (Ingelesez) IAAF webgunearen datubasea
* Datuak: Q11684141
* Multimedia: Iván Sánchez / Q11684141
# Iván Villar

Iván Villar Martínez, (Aldán, 1997ko urtarrilaren 16a), futbolean aritzen den kirolari espainiarra da.
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen futbolean Espainia ordezkatuz; Brasilgo taldearen (urrezko domina) atzetik, eta Mexikoko taldearen (brontzezko domina) aurretik sailkatu zen Espainiako taldea.
Tokion, honako hauek osatzen zuten Espainiako taldea: Unai Simón, Óscar Mingueza, Marc Cucurella, Pau Torres, Jesús Vallejo, Martín Zubimendi, Marco Asensio, Mikel Merino, Rafa Mir, Dani Ceballos, Mikel Oyarzabal, Eric García, Álvaro Fernández, Carlos Soler Jon Moncayola, Pedri, Javi Puado, Óscar Gil, Dani Olmo, Juan Miranda, Bryan Gil eta Iván Villarrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Futbola, gizonezkoa. |

## Erreferentziak

* ↑ «Iván Villar» olympedia.org (Ingelesez)
* ↑ «Iván Villar» olympics.com (Gaztelaniaz)

## Kanpo estekak

* Datuak: Q29943739
* Multimedia: Iván Villar / Q29943739
# Ivö aintzira

Ivö aintzira (suedieraz: Ivösjön), Suedia hegoaldeko aintzira bat da Eskaniako konderriko handiena eta sakonena.
Aintzirak uharte eta kala ugari ditu eta ondorioz turismogune popularra da suediarren artean. Basoek inguratzen dute eta klima epelari esker nekazal eremu zabala ere badu alboan. Arrantza ere ohiko jarduera da aintziran.

## Fauna

Suediako biodibertsitate handiena du. Espezie aipagarriak dira: lutxoa, izokina, lota, Coregonus albula, Leuciscus idus, Gymnocephalus cernua, Scardinius, Cobitis taenia... Guzti honengatik Natura 2000 sarean sarturik dago.

## Kanpo estekak

* Datuak: Q1675882
* Multimedia: Ivösjön / Q1675882
# Iwakuni (Yamaguchi)

Iwakuni (japonieraz: 岩国市, Iwakuni-shi) Japoniako Yamaguchi prefekturako hiria da. 2014ko erroldaren arabera 139.270 biztanle ditu.

## Geografia

Prefeturaren ekialdeko mugan dago Iwakuni, Setoko Barne Itsasoaren ertzean..

## Historia

1608an Kikkawa Hiroiek Iwakuniko gaztelua eraiki zuen eta inguruan herria sortuz joan zen. Kintai zubi famatua gaztelurako sarrera izan zen, 1673an eraiki zena. Edo Aroan Kikkawa leinuak agindu zuen eta hiriak garapen handia izan zuen harik eta Meiji berrezarkuntza 1868an iritsi zen arte.
Gaur egungo hiria 1940ko apirilaren 1ean eratu zen. Ordutik aurrera hainbat zabalkuntza izan ditu, azkena 2006koa da, inguruko 7 herrixka hartu zituen bere baitan.

## Ondasun nabarmenak

* Kintai zubia
* Iwakuniko gaztelua
* Kikko parkea eta Suge zurien museoa.
* Mekata egoitza

## Iruditegia

* Kintai zubia.
* Iwakuniko gaztelua.
* Kikko parkea.
* Mekata egoitza.
* Tren geltokia.

## Hiri senidetuak

* Tottori (Japonia)
* Jundiaí (Brasil)
* Taicang (Txina)

## Kanpo estekak

* (Japonieraz) Iwakuniko webgune ofiziala
* Datuak: Q329797
* Multimedia: Iwakuni, Yamaguchi / Q329797
# Ivănești

Ivănești Errumaniako udalerri bat da, Vaslui konderrian. 3.857 biztanle ditu, 81 kilometro koadroko azaleran banatuta.

## Herriak

Udalerrian honako herriak daude:
Ivănești $^{(en)}$ Albina $^{(en)}$ Bleșca $^{(en)}$ Broșteni $^{(en)}$ Buscata $^{(en)}$ Coșca $^{(en)}$ Coșești $^{(en)}$ Fundătura Mare $^{(en)}$ Fundătura Mică $^{(en)}$ Hârșoveni $^{(en)}$ Iezerel $^{(en)}$ Ursoaia $^{(en)}$ Valea Mare $^{(en)}$ Valea Oanei $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724881
# Jean-Baptiste Pigalle

Jean-Baptiste Pigalle (Rueil-Malmaison, Frantzia, 1714 – 1785) eskultorea izan zen.

## Bizitza

Hemezortzi urte zituenean hasi zen eskulturako ikasketak egiten Robert Le Lorrain eta Jean-Baptiste Lemoyne maisuekin. 1735. urtean Erromara jo zuen ikasketak sakontzera, eta garai hartan moldatu zuen bere lehen lana, Merkurioa. Parisa itzuli zenean, 1750-1758 urte-bitartean Madame Pompadourrek babestu zuen; Pigallek L'Amour et l'Amitié eta beste zenbait obra eskaini zizkion. Oso ezagun egin zen rokoko estiloko beste hainbat obra txikirekin. Edme Bouchardon eskultorearen obra amaitu zuen Errege plazan, eta Luis XV.a Frantziakoaren omenezko eskultura zizelatu zuen Reims hirian.
Saxoniako mariskalaren eta Harcout dukearen hilobiak egin zituen. Harenak dira, halaber, Diderot (1777) eta Voltaire biluzik (1776) erretratuak; Voltaire zahartuaren irudi errealistak haserre bizia sortu zuen jendaurrean erakutsi zenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q529623
* Multimedia: Jean-Baptiste Pigalle / Q529623
# Jean-Baptiste Plantié

Jean-Baptiste Plantié, (Baiona, 1827ko urriaren 20a - ibidem, 1889ko abenduaren 11) lapurtar politikaria izan zen, Baionako alkate ohia.
Frantziako Bigarren Inperioaren aurkaria, 1876an jaioterriko alkate eta 1881ean diputatu hautatu zuten.
# Jean-Baptiste Oudry

Jean-Baptiste Oudry (Paris, 1686ko martxoaren 17a - Beauvais, 1755eko apirilaren 30a) frantziar margolaria izan zen.
Ehiza-txakurren, animaliekin izadi hilen eta animalia exotikoen margolanengatik nabarmendu zen.

## Iruditegia

* Adoration of the Magi (1717), 290 x 260 cm., Église Saint-Georges
* Still Life with a Spaniel Chasing Ducks "Water" (1719), 141 x 114 cm., Nationalmuseum
* Still Life with a Rifle, Hare and Bird "Fire" (1720), 144 x 116 cm., Nationalmuseum
* Still Life of Fruits and Vegetables "Earth" (1721), 145 x 113 cm., Nationalmuseum
* Allegory of Europe (1722), 161.9 × 151.8 cm., Museum of Fine Arts, Houston
* Dog Pointing a Partridge (1725), 129 x 162 cm. Hermitage Museum
* Still Life with Dead Game and Peaches in a Landscape, (1727), 80 x 100.3 cm., Birmingham Museum of Art
* Louis XV hunting deer in the Saint-Germain forest, (1730), Musée des Augustins, Toulouse
* Hyena in the Fight with two Dogs (1739), 130 x 190 cm., Ludwigslust Palace
* The Wolf and the Lamb. from La Fontaine Fables (no date), 104.1 x 125.7 cm., private collection
* Still Life with Dead Game and a Silver Tureen on a Turkish Carpet (1738), 120 x 171 cm., Nationalmuseum
* Dachshound Pehr with Game and Rifle (1740), 135 x 109 cm., Nationalmuseum
* A Hare and a Leg of Lamb (1742), 98.2 x 73.5 cm., Cleveland Museum of Art
* Swan Attacked by a Dog, (1745), 177.8 x 208.3 cm., North Carolina Museum of Art
* Cassowary (1745), 161.9 x 127.4 cm., Staatliches Museum Schwerin
* Still-life with Pheasant (1753), 97 x 64 cm., Louvre
* The White Duck (1753), 95.3 x 63.5 cm., Houghton Hall [stolen 1990]
* Still-life with Hare, Partridge and Snipe (ca. 1755), 82.2 x 66 cm., Worcester Art Museum
* Les Amusements Champêtres: Le cheval fondu tapestry, from the Barlatier de Mas Collection
* Gobelin "Aktaion" in the "Altes Rathaus" (Old Town Hall) of Bonn, Germany (1750)
* Settee (sofa) (ca 1754 –56), carved and gilded beech; wool and silk tapestry, 111.8 x 235 x 81.3 cm., Metropolitan Museum of Art
* The Lion in Love, Aubusson tapestry (ca. 1775–1780), after J-B. Oudry, Musée Nissim de Camondo, Paris.

## Kanpo estekak

* Datuak: Q737137
* Multimedia: Jean-Baptiste Oudry / Q737137
# Jean-Baptiste Nothomb

Jean-Baptiste Nothomb baroia (Messancy, 1805eko uztailaren 3a – Berlin, 1881eko irailaren 16a) belgikar diplomazialari eta politikaria izan zen. Belgikako lehen ministroa izan zen 1841etik 1845era.
Luxenburgoko Ateneoan eta Liejako Unibertsitatean hezi zen. 1830eko Belgikako Iraultzan Luxenburgon zegoen eta konstituzioa idazteko ardura zuen batzordeko kide izendatu zuten. Kongresu nazionaleko kidea eta kanpo arazoetako ministerioko idazkari nagusia izan zen. Hasieran, Némourseko dukearen hautagaitza babestu zuen Belgikako tronurako, baina gero Leopoldo I.aren alde egin zuen, eta Londresera koroa eskaintzera bidalitako ordezkarietako bat izan zen.
1837an Herri Lanetako ministro izendatu zuten eta tren-sistema eta meatze-industria garatu zituen. 1839an Limburgeko eta Luxenburgoko lurralde lagapenak babestu zituen. 1840an Germaniar Konfederazioan enbaxadore izendatu zuten eta 1841ean lehen ministro. 1845ean garaitua izan ondoren, parlamentutik erretiratu eta zenbait diplomazia postutarako izendatu zuten.
Essai historique et politique sur la révolution belge (1838) lana idatzi zuen.
* Datuak: Q446472
* Multimedia: Jean-Baptiste Nothomb / Q446472
# Jean-Baptiste Picot de Chemeteau

Jean-Baptiste Picot de Chemeteau, (Bayonvillers, Somme, 1690eko azaroaren 2a - Baiona, 1768ko otsailaren 13) frantziar noble eta politikaria izan zen, Baionako alkate ohia.
17 urte zituela armadan sartu zen mosketari. Armada uztean, zerga-biltzaile bilakatu zen. 1715ean Baionan Marie Anne de Tastet ezkondu eta bi seme izan zituen:
* Arnaud Picot, Chemeteauko jauna;
* Léon Picot de Chemeteau, mosketari eta Chemeteauko jauna.
# Jean-Baptiste Orpustan

Jean-Baptiste Orpustan (Ortzaize, 1934ko urriaren 3a-) onomastikan espezializatutako euskalaria da, eta bereziki lexikografia eta hizkuntzalaritza historikoa ikertzen nabarmendu da. Euskal Ikasketetan doktorea da (Bordele III Unibertsitatea). Itzultzaile lan nabarmena ere egin du, frantses literaturako hainbat lan euskarara ekartzen, eta euskal literaturako zenbait lan frantsesera eramaten. Besteak beste, Marcel Prousten Aro galduaren bila obra erraldoia euskaratu du.
Michel de Montaigne Bordele III Unibertsitatearen ohorezko irakaslea, 1990ean CNRSrako lan egiten zuen talde bat zuzendu zuen.
Pierre Bidart baigorritar antropologoarekin batera, Izpegi argitaletxea sortu zuen. IKER UMR5478k argitaraturiko Lapurdum aldizkaria ere sortu zuen.
Orpustan ohorezko euskaltzaina da, Euskaltzain urgazle izendatua 1996ko maiatzaren 31n, eta ohorezko 2004ko azaroaren 26an.

## Liburuak

* Toponymie Basque, Bordele: Presses Universitaires de Bordeaux, Centre d'études linguistiques et littéraires basques bilduma, 1997, 194 orr, ISBN 9782867810954
* La Révolution française dans l'histoire et la littérature basques du s-XIXe (actes du colloque international tenu à la faculté pluridisciplinaire de Bayonne les 28 et 29 juin 1993), Baigorri, Izpegi, 1994
* Dictionnaire toponymique des communes, Paue, Cairn Institut occitan, 2005
* Nouvelle toponymie basque, Pessac: Presses Universitaires de Bordeaux, Centre d'études linguistiques et littéraires basques bilduma, 2006, 246 orr., ISBN 9782867813962
* 1789 et les Basques, URA 1055 du CNRS, 1991, 255 orr.
* La langue basque au Moyen Age: IXe-XVe siècles, 1999, 356 orr.
* La langue basque parmi les autres:, URA 1055 du CNRS. Colloque international, 1994, 187 orr.
* Précis d'histoire littéraire basque, 1545-1950: cinq siècles de littérature en euskara, 1996, 298 orr.
* Les noms des maisons médiévales en Labourd, Basse-Navarre et Soule, Izpegi, 2000, 496 orr.

## Erreferentziak

* ↑ «Jean Baptiste Orpustan» NorDaNor (EIZIE) (Noiz kontsultatua: 2022-02-04).
* ↑ L'Express : Les 100 qui font bouger le Pays basque
* ↑ Ohorezko, Euskaltzaina. «Orpustan, Jean-Baptiste» www.euskaltzaindia.eus (Noiz kontsultatua: 2022-02-05).

## Kanpo estekak

* Datuak: Q3164330
# Jean-Baptiste Kléber

Jean-Baptiste Kléber (Estrasburgo, 1753ko martxoaren 9a - Kairo, 1800eko ekainaren 14a) frantziar jeneral eta arkitektoa izan zen.
1770 eta 1774 artean arkitektura ikasi zuen. 1777 eta 1783 artean Habsburgotarren zerbitzura egon zen, baina bere jatorri plebeioak igotzeko aukerak zapuztu zituen. Frantziara itzuli zen eta eraikin publikoen ikuskatzaile izan zen Belforten, eta han gotorlekuak eta zientzia militarra ikasi zituen.
1792an Rhin Garaiko armadan sartu zen. Vendéeko gerraren errepresioan parte hartu ondoren, dibisioko jeneral bihurtu zen. Bizitza pribatura erretiratu zen Campo Formioko Itunaren ondoren, baina armadara itzuli zen Napoleoni laguntzeko Egiptoko kanpainan. Napoleon Parisera itzuli zenean, Kléber izendatu zuen Frantziako armadaren buru Egipton.
1800eko ekainaren 14an hil zen, Kairon, ikasle arabiar edo kurdu batek eraila.
1784 eta 1792 artean hainbat eraikin diseinatu zituen, horien artean Thanngo egungo udaletxea.

## Ikus, gainera

* Kléber (Parisko metroa)

## Kanpo estekak

* Datuak: Q319302
* Multimedia: Jean-Baptiste Kléber / Q319302
# Jean-Baptiste Laffitte

Jean-Baptiste Laffitte Laborde (Baiona, 1775eko urtarrilaren 22a - 1843ko uztailaren 12a) lapurtar bankaria izan zen. Antoinette Louise Lefebvre Desnouettes ezkondu zuen.
# Ithaca (New York)

Ithaca New York estatuko hiri bat da. Tompkins konderrian kokatua dago. 2010ean 30.014 biztanle zituen, 13,96 kilometro koadrotan banatuta.

## Ikus, gainera

* Tompkins konderria

## Kanpo estekak

* Datuak: Q217346
* Multimedia: Ithaca, New York / Q217346
# Ithaca (Michigan)

Ithaca Michigango hiri bat da. Gratiot konderrian kokatua dago. 2010ean 2.910 biztanle zituen, 13,55 kilometro koadrotan banatuta.

## Ikus, gainera

* Gratiot konderria

## Kanpo estekak

* Datuak: Q2267158
* Multimedia: Ithaca, Michigan / Q2267158
# Itești

Itești Errumaniako udalerri bat da, Bacău konderrian. 1.374 biztanle ditu, 36,2 kilometro koadroko azaleran banatuta.

## Herriak

Udalerrian honako herriak daude:
Itești $^{(en)}$ Ciumași $^{(en)}$ Dumbrava $^{(en)}$ Făgețel $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2626023
# Ithaca (Nebraska)

Ithaca Nebraskako herri bat da. Saunders konderrian kokatua dago. 2010ean 148 biztanle zituen, 0,60 kilometro koadrotan banatuta.

## Ikus, gainera

* Saunders konderria

## Kanpo estekak

* Datuak: Q2806459
* Multimedia: Ithaca, Nebraska / Q2806459
# Ithaca (Ohio)

Ithaca Ohioko herri bat da. Darke konderrian kokatua dago. 2010ean 136 biztanle zituen, 0,08 kilometro koadrotan banatuta.

## Ikus, gainera

* Darke konderria

## Kanpo estekak

* Datuak: Q2668666
* Multimedia: Ithaca, Ohio / Q2668666
# Ithaka (musika taldea)

Ithaka Orioko eta Zarauzko lau kidek 2021. urtean sortutako pop-rock taldea da.

## Ibilbidea

Taldea 2021ean sortu zen eta berehala "Amestu dezagun" kanta atera zuten. 2022an bigarren single bat atera ondoren, "Ekaitza" izenekoa, Gaztea maketa lehiaketako ikusleen saria eskuratu zuten. 2023an "Katapulta Tour Guipuzkoa 2023" programan parte hartzeko aukeratu zituzten eta ondoren Biluzten disko luzea atera zuten.

## Diskografia

* Biluzten (2023, autoekoizpena)

## Erreferentziak

* 1 2 (Gaztelaniaz) «Ithaka» KATAPULTA - Plataforma 2023-02-06 (Noiz kontsultatua: 2024-04-27).
* ↑ TTAP. (2024-03-19). «Ithaka taldea» ttap aldizkari digitala (Noiz kontsultatua: 2024-04-27).
* ↑ «Biluzten» www.badok.eus (Noiz kontsultatua: 2024-04-27).

## Kanpo estekak

* Ithaka taldearen bandcamp orria
* Datuak: Q125657110
# Itero de la Vega

Itero de la Vega Palentziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 185 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q988840
* Multimedia: Itero de la Vega / Q988840
# Itero del Castillo

Itero del Castillo Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 104 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q664582
* Multimedia: Itero del Castillo / Q664582
# Jabalpur

Jabalpur (hindiz: जबलपुर) Indiako erdialdeko hiria da, Madhya Pradesh estatuan, Narbada ibaiaren ertzean. 739.961 biztanle zituen 1990ean. Industria ugari du (metalgintza, kimika-industria eta ehungintza), eta India erdialdeko salerosketa-gune nagusietakoa da. Komunikazio-lotunea eta kulturagunea (Jabalpur eta Jawaharlal Nehru Krishi unibertsitateak).

## Klima

Datu klimatikoak (Jabalpur) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 24.5 | 28.8 | 34.3 | 38.7 | 44.4 | 36.2 | 30.3 | 28.2 | 30.9 | 32.4 | 29.7 | 25.5 | 32 |
| Batez besteko tenperatura minimoa (°C) | 8.5 | 11.4 | 16.2 | 21.2 | 24.4 | 24.1 | 22.6 | 21.9 | 21.1 | 18.1 | 13.9 | 9.6 | 17.8 |
| Pilatutako prezipitazioa (mm) | 4 | 3 | 1 | 3 | 11 | 136 | 279 | 360 | 185 | 52 | 21 | 7 | 1062 |
| Prezipitazio egunak (≥ 1 mm) | 0.8 | 0.8 | 0.3 | 0.3 | 1.8 | 8.6 | 15.9 | 18.3 | 8.6 | 3.1 | 1.4 | 0.6 | 60.5 |
| Eguzki orduak | 288.3 | 274.4 | 288.3 | 306.0 | 325.5 | 210.0 | 105.4 | 80.6 | 180.0 | 269.7 | 273.0 | 282.1 | 2883.3 |
| Iturria: HKO ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q200878
* Multimedia: Jabalpur / Q200878
# Jabal al-Druze

Jabal al-Druze (arabieraz: جبل الدروز‎, Druzoen mendia), izen ofiziala Jabal al-Arab (arabieraz: جبل العرب‎, Arabiarren mendia), hegoaldeko Siriako mendialdea da, sumendi jatorrikoa. Sweida eskualdean kokaturik dago, Hauran eta Jordaniako mugen artean. Basaltozko goi-ordokiek osatzen dute eta altuera garaienak 2.000 metrotik beherakoak dira; gailurrik garaiena Tell Qeni da (1803 m). Abeltzaintza -ardi eta ahuntz azienda- eta nekazaritza -laboreak, olibondoak eta mahastiak- dira ekonomiaren oinarriak. Drusoak XIX. mendean egokitu ziren bertan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/7/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1262056
* Multimedia: Jabal ad-Duruz / Q1262056
# Jabalquinto

Jabalquinto Jaéngo udalerria da, Sierra Morena eskualdean dagoena.
2008ko urtarrilaren 1eko erroldaren arabera 2.393 biztanle zituen.

## Ikus, gainera

* Jaéngo udalerrien zerrenda

## Kanpo estekak

* Datuak: Q1114768
* Multimedia: Jabalquinto / Q1114768
# Jabaloyas

Jabaloyas Teruelgo udalerria da, Sierra de Albarracín eskualdean dagoena.
2009ko urtarrilaren 1eko erroldaren arabera 89 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Albarracini buruzko webgunea.
* Datuak: Q1651551
* Multimedia: Jabaloyas / Q1651551
# Jabalpur barrutia

Jabalpur barrutia Indiako barruti bat da, Jabalpur dibisioan, Madhya Pradesh estatuan. 2.463.289 biztanle ditu 5.198 kilometro koadrotan.

## Mugakideak

Honako barrutiekin egiten du muga:
Katni barrutia Dindori barrutia

## Ikus, gainera

* Madhya Pradesh

## Kanpo estekak

* Datuak: Q632093
* Multimedia: Jabalpur district / Q632093
# Jabari publiko

Jabari publikoa ondasun baten gaineko jabetza-eskubidea zehazki inori ez, baizik eta gizateriari bere osotasunean dagokion eskubide sorta da.

## Zuzenbide administratiboa

Zuzenbide administratiboari dagokionean, plaza eta errepide publikoak jabetzarik gabekoak dira, eta baita administrazio publikoari dagozkion meatze eta ur kontinentalak, adibidez.

## Egile eskubideak

Egile eskubideei dagokienean, jabari publikotzat hartzen dira eskubideen babesak iraungita dituzten lan literario, artistiko eta zientifikoak, zeinak libreki erabil daitezkeen.
Kasu hauetan jabari publiko kontzeptua laburtzeko PD erabili ohi da, ingelesezko Public Domain hitzaren laburdura.
Batzuetan jabetza publikoan dagoenak jaberik ez duela pentsatu ohi da, baina pentsamolde hori ez da zuzena. Inori ez dagokion horri Res nullius deitzen zaio.
Jabari publiko baldintzetan dagoen oro edonork erabili dezake, baino inoiz ez bere jabe izan, gizateriari bere osotasunean baitagokio.

## Ikus, gainera

* Copyleft
* Fair use
* Creative Commons

## Kanpo estekak

* Txopi. (Iritzia): "Jabetza intelektuala ez da existitzen".
* Datuak: Q19652
* Multimedia: Public domain / Q19652